《述怀寄佘峰董得仲先生》
清代·萧中素

南村有遗叟，寂寞居河滨。一褐常见肘，数椽聊寄身。

所志在不苟，食力甘苦辛。闲来把直钓，终日无纤鳞。

晴霞映眉宇，野水光粼粼。坐久发清啸，怡然全我真。

古树落高荫，远水怀故人。于此颇有得，毋谓于陵贫。

作者简介：萧中素，一名诗，字芷崖，江南华亭人，一云萧山人。明诸生。有《释柯集》。